open-index/open-wikipedia-markdown huggingface dataset:
Sørum (Sør-Aurdal)

**Sørum** (middelaldersk: «Sudreim», sørgården) er ei grend i Begnadalen og en grunnkrets i Sør-Aurdal kommune i Innlandet.

## Historie
Tidligere var det en skysstasjon på stedet. Dette var mens det var båttrafikk på Begna og Sperillen. DS «Bægna» trafikkerte en rekke anløpsteder, fra Hen i Ytre Ådal via Ådalselva og Sperillen til Sørum i perioden 1869–1929, deretter overtok en motorbåt fram til ferdelsåra ble nedlagt i 1933. Videre oppover dalen gikk transporten med hest og kjerre.

Fra 30. til 31. august 1901 overnattet Norges første bilturist, nederlenderen Petrus Scheltemer Beduin, på Sørum skysstasjon. Han og hans følge var på vei fra Kristiania og til Lærdal. De kjørte en Panhard et Levassor.

## Næringsliv
På andre siden av elva ligger Begna med det største industrifeltet i kommunen.

Sørum Gjestehus som er en fortsettelse av den tidligere skysstasjonen driver hotell og har egen campingplass med hytter. På bilder fra 1880-1890 av Axel Lindahl kan en se bygningen på den tidligere skysstasjonen, og denne finnes fortsatt.

Grenda har en av Valdres eldste landhandler, *Stømmen og Thorsrud assorterte landhandel*. 

## Eksterne lenker
* Begnadalen.no
Kvikk Lunsj

**Kvikk Lunsj** er en kjekssjokolade som ble lansert av Freia i 1937 og har vært i salg siden – med unntak av en periode under og etter andre verdenskrig; mellom 1941 og 1949 ble produksjonen stoppet blant annet på grunn av mangel på sukker og kvaliteten på melet. Sjokoladen består av fire avlange kjeksbiter trukket med sjokolade, og mellom kjeksbitene er sjokoladelaget tynnere slik at det er lettere å dele sjokoladen. Sjokoladen er i reklamen blitt framstilt som «tursjokoladen», og mange forbinder den med skiturer, spesielt i påskeferien, der sjokolade ofte brukes som energigivende niste. Kvikk Lunsj blir i dag produsert av Mondelēz International og solgt i Norge, Sverige og Danmark.

I løpet av ett år spiser hver nordmann i gjennomsnitt ni Kvikk Lunsj-sjokolader. Fire av disse blir spist i løpet av påsken. Det blir hvert år produsert om lag 50 millioner plater, hvorav 400–500 tonn av disse selges i påsken. En liten produksjonandel selges i tax-free-handelen i Sverige og Danmark. 

For mange har Kvikk Lunsjen blitt et symbol på norsk kultur, og det vakte derfor sterke reaksjoner da Freia i 2005 erstattet sølvpapiret rundt sjokoladen med lufttett emballasje som på andre av Freias sjokolader. Innpakningen hadde da vært stort sett uendret siden 1938, og da innpakningen ble endret ble det blant annet opprettet Facebook-grupper for å vise avsky. I 1960-årene trykte Freia de berømte fjellvettreglene på baksiden av kjekssjokoladen.

## Varianter
Sjokoladen finnes også som sjokoladeplate med biter av Kvikk Lunsj inni og ett dryss av havsalt.

Tidligere er det solgt Kvikk Lunsj med blåbærsmak og med appelsinsmak og en bar som het Kvikk Lunsj XXL.

Ellers har sjokoladen stort sett vært uforandret etter det andre partiet. De første sjokoladene som ble produsert var nemlig trukket med mørk sjokolade, og det ville ikke markedet ha. Partiet ble, nærmest i sin helhet, trukket tilbake, og produktet ble deretter relansert med lys sjokolade.

## Kit Kat

Kvikk Lunsj ligner kjekssjokoladen Kit Kat, et sjokoladeprodukt som selges i mange land og som ble introdusert på det engelske markedet av Rowntree Limited som «Rowntree's Chocolate Crisp» allerede i 1935. Dette selskapet ble kjøpt av Nestlé i 1988. I 2006 ble Nestlé tildelt varemerket til formen «fire barer liggende ved siden av hverandre på en rektangulær base» av EUs kontor for harmonisering i det indre marked (OHIM, nå EUIPO). I juli 2018 ble varemerket kjent ugyldig av EU-domstolen.

## Referanser


## Eksterne lenker
*
Louises gate (Oslo)

**Louises gate** (1–29, 2–30) er en gate i Oslo. Den går fra Bislett plass forbi Bislett stadion over Martinus Lørdahls plass til Ullevålsveien ved parken St. Hanshaugen. Den fikk sitt navn i 1871 og er oppkalt etter Karl XVs dronning Louise (1828&ndash;1871).

Louises gate 24 er tegnet av Sverre Aasland og Ulf Nyqvist i 1940.

## Referanser
The Bride

***The Bride*** er en filmversjon av Mary Shelleys *[[Frankenstein]]*. Filmen er fra 1985 og er regissert av Franc Roddam, og har Sting i hovedrollen som Baron Frankenstein og Jennifer Beals i rollen som monsteret han lager på samme måte som sitt berømte monster fra boken.

## Handling
Filmen begynner med at Baron Frankenstein, hans monster (Clancy Brown), Dr. Zalhus (Quentin Criso) og hans assistent Paulus (Timothy Spall) lager et kvinnelig monster ved navn Eva til det opprinnelige monsteret. Eva er fysisk sett identisk med et menneske, og mangler deformitetene til det opprinnelige monsteret. På grunn av dette frastøtes hun fra monsteret og avviser ham. Dette fører til at det opprinnelige monsteret blir rasende og ødelegger Frankensteins laboratorium. Frankenstein, som tror de eneste overlevende etter raserianfallet er han selv og Eva, flykter fra Castle Frankenstein. Der blir han forelsket i Eva og forsøker å ferdigstille sitt prosjekt med å gjøre henne til det perfekte mennesket. Monsteret, som også overlevde, vandrer rundt på landet der han blir venn med dvergen Rinaldo (David Rappaport). De kommer i kontakt med en sirkuseier som ender med å ta livet av Rinaldo, noe som fører til at monsteret går inn i en tilstand av dyp depresjon og raseri. Han bestemmer seg for å returnere til Castle Frankenstein for å hente sin påtenkte kone, Eva. Omtrent samtidig oppdager Eva at hun deler en psykisk lenke med monsteret. Hun avviser Frankenstein i det monsteret er på vei tilbake for å redde henne.

## Rolleliste

## Referanser


## Eksterne lenker
*
Nordisk Kennelunion

**Nordisk Kennelunion (NKU)** ble dannet i 1956, på en konferanse i Helsingfors, og er en samarbeidsunion mellom de nasjonale kennelklubbene i Norden, som hver i sær, med ett unntak, er stambokregistre for de hunderaser som registreres i de nasjonale registrene. De nasjonale registrene er ansvarlig for rasestandarden til det enkelte lands nasjonale hunderaser. Unntaket gjelder hunderasen samojedhund, også kalt samoiedskaïa sabaka, der de fem nasjonale stambokregistrene, etter et mandat fra 1969, har hatt et felles ansvar for rasestandarden.

## Om unionen
NKU har tilsammen ansvaret for 29 nordiske hunderaser, hvorav 19 er typiske jakthunder. Hensikten med unionen er å standardisere og forenkle regler og retningslinjer omkring nasjonale registreringer, hundeutstillinger og konkurranser m.v.

De fem kennelklubbene i NKU er individuelle medlemmer av Fédération Cynologique Internationale (FCI) og anerkjenner derfor også automatisk alle hunderaser, regler og retningslinjer som inngår på tvers av landegrensene i FCI-samarbeidet.

Hvert lands stambokregister har anledning og makt til å arrangere utstillinger og konkurranser, samt anerkjenne nye hunderaser i eget land. Hunderaser som blir anerkjent hos én av de nasjonale kennelklubbene, anerkjennes også automatisk av unionen som helhet, men ikke nødvendigvis av FCI.

Unionsarbeidet krones gjennom årlig å arrangere *Nordisk Vinner*, en stor internasjonal hundeutstilling som gjerne går over tre dager og mønstrer flere tusen hunder. Arrangementet startet opp mot slutten av 1970-tallet og arrangeres vekselvis mellom kennelklubbene i Finland, Norge og Sverige.

De fem nasjonale stambokregistrene som inngår i Nordisk Kennelunion er som følger:

* Nordisk Kennelunion
** Dansk Kennel Klub, Danmark
** Hundaræktarfélag Islands, Island
** Norsk Kennel Klub, Norge
** Suomen Kennelliitto-Finska Kennelklubben, Finland
** Svenska Kennelklubben, Sverige

## De nordiske hunderasene
Listene under gir en komplett oversikt over de 29 nordiske hunderasene, som alle anerkjennes av NKU, men ikke nødvendigvis av FCI. Hunderaser som ikke anerkjennes av verken NKU eller FCI eller bare anerkjennes av NKU er merket.

* Nordiske hunderaser
** Danske hunderaser
** Finske hunderaser
** Islandske hunderaser
** Norske hunderaser
** Svenske hunderaser

## Referanser




## Eksterne lenker
* Nordisk Kennelunion (hjemmesider)
Ali Gerba

**Ali Gerba**, (født 4. september 1981) er en kanadisk tidligere fotballspiller. Gerba er angriper og spilte på .

Etter å ha spilt for Montreal Impact og Toronto Lynx i Canada og Pittsburgh Riverhounds og Miami Fusion i USA kom han til Sverige og GIF Sundsvall i 2005 uten at han var nok til at klubben reddet plassen. Han gikk så til IFK Göteborg, der han slet med å få spilletid. Det resulterte i at han ble utlånt til Odd Grenland i 2006. Etter at han spilte for Odd har han vært innom danske AC Horsens og tyske FC Ingolstadt 04, før han i 2008 signerte for Milton Keynes Dons.

Han har tidligere vært i søkelyset til Valencia, Rosenborg, Lillestrøm og AIK.

## Referanser


## Eksterne lenker
*
Louise av Sverige og Norge

**Louise av Sverige og Norge**, eller **Louise av Nederland**) (Vilhelmina Fredrika Alexandra Anna Lovisa) (født 5. august 1828, død 30. mars 1871), var nederlandsk prinsesse, og ble med tiden dronning av Norge og Sverige ved sitt ekteskap med Karl IV av Norge (Karl XV av Sverige). 

Louise var datter av prins Fredrik av Nederland (1797&ndash;1881) og Louise av Preussen (1808&ndash;1870).
Hun ble gift med Karl IV av Norge (Karl XV av Sverige) 19. juni 1850. Hun ble kronet til dronning av Sverige 3. mai 1860 i Storkyrkan i Stockholm og deretter kronet til dronning av Norge på sin fødselsdag 5. august 1860 i Nidarosdomen i Trondheim. 

Hun hadde utdannelse i språk og historie. Hun oversatte flere bøker.

Dronning Louise er gravlagt i Riddarholmskyrkan i Stockholm.

## Barn
* Lovisa 1851&ndash;1926. Gift med Frederik VIII av Danmark. Hun ble mor til kong Christian X av Danmark og Haakon VII av Norge.
* Carl Oscar 1852&ndash;1854

## Stamtavle

## Referanser


## Litteratur
* 
## Eksterne lenker
* Biografi hos Runeberg
* Louise hos SNL SNL-artikkelen via Webcitation
Våre verste år

***Våre verste år*** (også kjent som «Bundy», originaltittel ***Married… with Children***) er en amerikansk familierelatert komiserie som gikk på Fox fra 1987 til 1997. Serien handler om en dysfunksjonell familie bosatt i en oppdiktet Chicago-forstad. Hovedpersonen er Al Bundy, en tidligere fotballspiller på high school som endte som skoselger. Han er gift med Peggy, en jålete husmor som er kjent for sitt store, røde hår og sine tøsete klær, samt deres to barn, Kelly, den attraktive, men dumme datteren, og Bud, den dustete, upopulære og jentegale sønnen. Al synes livet er fælt, men er flink til å dagdrømme. Drømmene går ofte i retning av barmfagre og vakre kvinner, langt vekk fra jobb og familie. Rollen som Al ble spilt av Ed O'Neill. Serien er en av kanalens lengstlevende komiserier. 

Til tross for en forholdsvis trofast fanbase fikk serien aldri særlig mange seere i USA. En del av dette skyldest at Fox var et såpass nytt TV-selskap at de ikke hadde dekning over hele landet de første årene. En kontroversiell episode i 1989 førte til at det ble igangsatt boikottaksjoner mot serien. Dette førte til at serien fikk mye omtale og dermed steg interessen og seertallene. Serien klarte imidlertid ikke markere seg blant Top 30.

I Norge gikk den på TV3 fra 1989.

Sangen «Love and Marriage», fremført av Frank Sinatra, ble benyttet som temasang.

## Handling
Serien handler om livet til Al Bundy, en tidligere fotballspiller på high school, som ble skoselger. Man møter også hans kone Peggy, en jålete, uutdannet husmor som er kjent for sitt store, røde hår og sine tøsete klær, samt deres to barn, Kelly, den attraktive men dumme datteren, og Bud, den dustete, upopulære og jentegale sønnen. Naboene er de oppadstormende Steve og Marcy Rhoades (Steve stikker etterhvert av fra Marcy, og hun gifter seg med den unge Jefferson D'Arcy etter en fuktig kveld på byen). De fleste episodene handler om at Al pønsker ut en eller annen lur plan, enten om å bli rik raskt, eller om å hevne seg på de suksessrike naboene, bare for å mislykkes på grunn av sin tegneserieaktige dumhet og sin uflaks.

## Roller
* Ed O'Neill – Al Bundy
* Katey Sagal – Peg Bundy
* Christina Applegate – Kelly Bundy
* David Faustino – Bud Bundy
* Amanda Bearse – Marcy Rhoades D'Arcy
* David Garrison – Steve Rhoades
* Ted McGinley – Jefferson D'Arcy

## Referanser


## Eksterne lenker
*
Katey Sagal

**Catherine Louise «Katey» Sagal** (født 19. januar 1954 i Hollywood i California) er en amerikansk skuespiller, sanger og forfatter, kjent som Peggy Bundy i *[[Våre verste år]]*, Gemma Teller i *[[Sons of Anarchy]]* og Leela i *[[Futurama]]*.

## Tidlig karriere
Sagal kommer fra en jødisk-amerikansk artistfamilie, hun er datteren til regissøren Boris Sagal, mest kjent for sitt arbeide med TV-dramaer på 1960-tallet, inkludert *[[The Twilight Zone]]*.

Sagal begynte sin karriere i Hollywood-kretser. Hun opptrådte i flere TV-filmer mellom 1971 og 1975, inkludert Columbo-filmen *Candidate for Crime*. I 1973 arbeidet hun i tillegg som kordame for diverse artister, blant andre Bob Dylan, Gene Simmons og Tanya Tucker.

## Senere karriere
Sagal returnerte til TV i 1985, da hun hadde en rolle i fiaskoserien *Mary* med Mary Tyler Moore i hovedrollen. Dette førte til at hun ble ansatt i sin hittil mest kjente rolle, som Peg Bundy i *[[Våre verste år]]*.

Etter at *Våre verste år* ble avsluttet, opptrådte Sagal i flere TV-serier. I 1999 ansatte Matt Groening henne som stemmen til Turanga Leela i *[[Futurama]]*. 

I det *Futurama* ble nedlagt fikk Sagal rollen som konen til John Ritter i situasjonskomedien *[[8 Simple Rules for Dating My Teenage Daughter]]* i 2002. Etter Ritters uventede død i september 2003 fikk Sagal hovedrollen i serien, som ble sendt fram til 2005.

Sagal er også en anerkjent tekstforfatter. I 1976, mens hun var medlem av The Group with No Name, bidro hun til albumet *Moon over Brooklyn*. Hun var også kordame i soloalbumet til KISS-bassisten Gene Simmons. Den 19. april 1994 ga hun ut sitt første soloalbum, *Well…*. Ti år senere, den 1. juni 2004, ga hun ut sitt andre album, *Room*.

I 2005 hadde Sagal to gjesteopptredener i TV-serien *[[Lost]]*. Fra 2008 spilte hun fast i dramaserien *[[Sons of Anarchy]]*.

## Referanser


## Eksterne lenker
* 
* 
* 
* 
* Katey Sagals biografi på Warnerbros' nettsider
Søre Syndin

**Søre Syndin** er en innsjø i Vestre Slidre kommune i Innlandet. Søre Syndin renner ut i Krokåne og videre ned i Vasetvatnet.
Tidligere (før 1717) rant vannet fra Nørdre Syndin og Midtre Syndin ned i Søre Syndin. Rundt Søre Syndin ligger stølslagene Kvisslasyndin i nord og Viksyndin og Jomssyndin i sør.

## Referanser
Doom (1993)

***Doom*** (stilisert DOOM eller DooM) er et amerikansk førstepersonsskytespill fra 1993, opprinnelig utviklet av id Software til MS-DOS og forøvrig ett av de viktigste spillene som har blitt gitt ut i denne genren, sammen med forgjengeren Wolfenstein 3D, bruker DOOM banebrytende 3d-grafikk og flerspillerfunksjonalitet, samt støtte for at spilleren selv kan utvide spillet med egne brett og dessuten fengslende spillmusikk og varierte våpen.

Spillet ble opprinnelig distribuert som shareware, og ble lastet ned av så mange som 10 millioner mennesker i en periode på to år. Dette ble starten på en betraktelig bølge innenfor videospillindustrien som førte til at en rekke tilsvarende spill oftest ble sett som rene kloner av det opprinnelige spillet.
Spillets svært voldelige natur har også vist seg svært kontroversielt, og DOOM er utvilsomt blant de videospill som oftest har blitt nevnt i denne sammenheng. Suksessen fortsatte med oppfølginger som *[[Doom II|Doom II: Hell on Earth]]* (1994) og diverse utvidelser som *[[The Ultimate Doom]]* (1995), *[[Master Levels for Doom II]]* (1995), og *[[Final Doom]]* (1996). I løpet av midten av 90-tallet ble teknologien i DOOM overgått, men den dag i dag finnes det en lojal fanskare som lager egne brett og modifiserer kildekoden som ble sluppet i 1997. Dessuten har DOOM-serien blitt gjenopplivet i 2004 med utgivelsen av *[[Doom 3]]*.

## Oppbygning
### Spillets historie
DOOM har et tema av typen science fiction. Spillerens rolle er en navnløs (blir ofte kalt Doomguy av noen spillere) og usedvanlig tøff romsoldat som har blitt deportert til Mars for å ha angrepet en kommanderende offiser som beordret ham til å drepe ubevæpnede sivile. Han tvinges til å jobbe for *The Union Aerospace Corporation* (UAC), et konglomerat i militærindustrien som utfører hemmelige eksperimenter med teleportering mellom månene på Mars – Phobos og Deimos. Plutselig går noe galt slik at vesener fra Helvete kommer ut; et mislykket forsøk på å stoppe invasjonen fører til at basene raskt overkjøres av demoner slik at all personell drepes eller gjøres til Mutanter. Samtidig forsvinner Deimos. Et UAC-lag fra Mars sendes til Phobos for å etterforske hendelsen, men radiokontakt opphører raskt og kun ett menneske er fortsatt i live — dette er selvfølgelig spilleren, som nå må unnslippe i live.

## Referanser


## Eksterne lenker
* 
* Doomworld.com – Doomworld
Doom

**Doom** kan vise til:

*Doom (1993) – et videospill fra 1993
*Doom (2016) – et videospill fra 2016
*Doom metal – en musikksjanger
Mo kirkeruin

**Mo kirkeruin** er ruinen etter en steinkirke på vestsiden av Slidrefjorden i Vestre Slidre kommune i Oppland. Ruinen ligger syd for Einangsundet og er levningene etter den antatt minste frittstående middelalderkirke av stein i Norge. Kirken ble bygget ca. 1215 , og var antakeligvis ute av bruk etter reformasjonen. Kirken omtales i 1750 av sokneprest Herman Ruge som i ruiner.

Grunnplanet av kirken består av et rektangulært skip som måler 6 x 5,8 meter innvendig, mens koret, som er smalere og rett avkuttet måler 3,5 x 3 meter innvendig. Utvendig måler kirken totalt 12 meter i lengde, og murlivet er ca. 1 meter tykt. 

Ruinene ble utgravd og restaurert i perioden 1972&ndash;1977 som et samarbeidsprosjekt mellom Riksantikvaren og Vestre Slidre ungdomsskole. Lærer Jahn Børe Jahnsen var primus motor for arbeidet, og lokalhistoriegruppa ved skolen vant en nasjonal konkurranse i 1975 basert på restaureringen.

## Referanser


## Eksterne lenker
* 
* Vestre Slide kirkelige fellesråd
* Vestre Slidre kommune
* 
* Riksantikvarens faktaark om Mo kirkeruin
* Opplandsarkivet
Bjørn Berland

**Bjørn Berland** (født 14. april 1977) er en tidligere fotballspiller fra Sandnes. Han spilte for Viking i perioden 1997-2005 og fikk 153 seriekamper og scoret 31 seriemål. Før 2006-sesongen hadde han skrevet under for Sandefjord, men valgte i stedet å legge opp.

## Klubbhistorie
* Sandved
* Ulf-Sandnes
* Viking 
* Bogafjell

## Referanser


## Eksterne lenker
* 
* Profil på altomfotball.no
Sandved

**Sandved** er en bydel i Sandnes i Rogaland, sørvest for Sandnes sentrum. Bydelen har 4&nbsp;988 innbyggere (2011) og et areal på 2,5 km². 

Sandvedparken, som ligger i bydelen, er den største og mest brukte parken i parkdraget Gandsparkene.

## Skoler i bydelen

* Sandved skole
* Skeiene ungdomsskole

## Etternavnet Sandved
Sandved er også et norsk slektsnavn med opphav fra gården *Sandved*.

### Personer (utvalg)
*Arthur O. Sandved
*David Sandved
*David Aasen Sandved

## Eksterne lenker
* Tur og bydelskart, Sandved bydel
Sogndalsfjøra

**Sogndalsfjøra** er et tettsted og administrasjonssenteret i Sogndal kommune i Vestland. Tettstedet har  innbyggere per 1. januar . På folkemunne kalles tettstedet for Sogndal, som kommunenavnet. Navnet Sogndalsfjøra brukes lokalt for den delen av kommunesenteret som ligger nærmest fjorden og fjæra, derav navnet. 

## Klima
Klimaet i Indre Sogn er vidt forskjellig fra Vestlandskysten. Årsnedbøren i Sogndalsfjøra er 1000&nbsp;mm, altså litt mer enn i Oslo og rundt 40 % av Bergen. Temperaturmessig er det lengre og kaldere vintre enn på kysten og varmere og tørrere somre. I likhet med andre steder innerst i fjorder kan det bli svært varmt mellom fjella. Et tegn på det er at det frem til midten av forrige århundre ble dyrket tobakk både i Sogndal og andre nabobygder.

## Referanser
Produksjonsdyr

**Produksjonsdyr** er **industrielle livdyr**, tradisjonelt sett bufe som nyttes i produksjon av primærprodukter som kjøtt, melk, pels, skinn, ull og en rekke andre produkter, eksempelvis biprodukter som ost, smør, fløte, rømme, sko, klær, tepper, lim m.v.

Mattilsynet hevder at «De fleste arter av produksjonsdyr har egne forskrifter som stiller et minimumskrav til hvordan dyrene skal ivaretas. Deler av dette regelverket baseres på internasjonale forpliktelser. Regelverket skal ivareta både dyrehelse og dyrevelferd, og regulerer produksjonen fra dyrene fødes og fram til de slaktes eller avlives.»

Produksjonsdyr kan hevdes å være husdyr, men alle husdyr er ikke av den grunn hevdes å være produksjonsdyr. Få av oss omgås produksjonsdyr til daglig. De har blitt til dyr som inngår i industrialiserte produksjonskjeder, og forholdet til dem er ofte fremmedgjort for folk flest. Bergljot Børresen sa det slik: «Siden dyrene nå var bevegelig mat uten følelser, var de ikke lenger husdyr, medlemmer i et sosialt fellesskap, men produksjonsdyr, rene økonomiske enheter.» Produksjonsdyr er nå primært blitt kilder til biomasse.

## Referanser
Fredrik Vilhelm av Brandenburg

**Fredrik Vilhelm** (tysk: Friedrich Wilhelm) (født  i Cölln ved Spree (idag Berlin), død  i Potsdam) var kurfyrste av Brandenburg og hertug av Preussen, og blir også kalt *den store kurfyrsten*.

Han var sønn av kurfyrst Georg Vilhelm av Brandenburg og prinsesse Elisabeth Charlotte av Pfalz, og tilhørte huset Hohenzollern.

## Referanser


## Eksterne lenker
* 
*
Bjerregaards gate (Oslo)

:::*Se [[Bjerregaards gate|pekerside]] for flere forekomster av Bjerregaards gate.*

**Bjerregaards gate** (1A-51, 2-70B) er en gate i Oslo. Den går fra Ullevålsveien parallelt med Waldemar Thranes gate til Uelands gate. Den fikk sitt navn i 1871 og er oppkalt etter dikteren Henrik Anker Bjerregaard (1792&ndash;1842).

Forfatteren Johan Falkberget bodde en periode i nummer 17, hvor han skrev flere historier. I forordet til *Runer på Fjellveggen* heter det: «*Runer på Fjellveggen* er et nek sagn og fortellinger som ble til ved Ruglsjøen, gruvene og oppe på en kvist i Bjerregaards gate 17 i Oslo.» 

*[[Aftenposten]]* tok i 1919 initiativ til en pengeinnsamling for å bygge en «husvillekoloni» i Bjerregaards gate. *[[Arbeiderbladet]]* ga uttrykk for at tiltaket var et ledd i den pågående valgkampen. Brakkene kom opp langs vestsiden av gaten. Leieboerne vedtok i 1937 å nekte videre husleiebetaling etter 1. desember pga den elendige standarden, men vedtok så i møte 13. januar 1938 å sende leiegårdsbestyreren meddelelse om at vedtaket om ikke å betale husleie etter 1. desember 1937 var opphevet. Foreningen henstilte til samtlige leieboere som skyldte husleie, om sammen med bestyreren å finne en ordning med avvikling av restanser, forutsatt at samtlige leieboere innen utgangen av februar 1938 var blitt anvist annen bolig. «Det henstilles å eftergi leien fra 1. januar 1938 til fraflytningen pga de store ekstrautgifter leieboerne vil få ved flytningen. På samme møte ble vedtatt å sende en takk til Arbeiderpartiets representanter i Oslo formannskap for at de hjalp leieboerne ut av *Aftenpostens* husvillebarakker som var en skamplett for byen, og over i menneskeverdige boliger.» 

## Referanser


## Litteratur
* Oslo byleksikon
Folldal Idrettsforening

**Folldal Idrettsforening** (stiftet i 1916) er et idrettslag fra Folldal i Nord-Østerdalen. Idrettslagets aktiviteter består av fotball, håndball, skiskyting, langrenn, hopp og orientering.

Vinteren 2007 arrangerte Folldal norgesmesterskapet i skiskyting for senior på Stormoegga Skiarena. 

## Eksterne lenker
*
VM i fotball 2006 – Sluttspill

**Sluttspillet** i **VM i fotball 2006** foregår mellom 24. juni 2006 og 9. juli 2006.

## Åttendedelsfinaler

## Kvartfinaler

## Semifinaler

## Bronsefinale

## Finale
New Providence

**New Providence** er den mest befolkede øya i Bahamas. Hovedstaden er havnebyen Nassau med om lag  av øyas  innbyggere. New Providence utgjør også et av Bahamas administrative distrikter. Øya, som har et areal på bare 207 kvadratkilometer og har sitt høyeste punkt tre meter over havet, hadde den beste naturlige havn for småbåter i hele Karibia og ble derfor populær allerede på 1600-tallet.

Siden 1969 har øya vært et populært feriested med mange etablissementer for turister. Man har fått en dypvannshavn som kan ta imot cruiseskip, og hotellene tilbyr gambling.

## Eksterne lenker
* 
* New Providence and Nassau Bahamas
Ota

**OTA** eller **Ota** kan vise til:

*Ota (Tokyo) – en by i Japan
*Ota (Nigeria) – en by i Nigeria

*Oslo Tennisarena, riksanlegget til Norges Tennisforbund på Hasle i Oslo
Gunma (prefektur)

**Gunma** (eller **Gumma** 群馬県&ndash; *Gunma-ken*) er et politisk prefektur og geografisk distrikt i Kantoregionen på Honshu, Japan. Det er også navnet på et mindre distrikt i selve området. Administrativt senter for prefekturet er Maebashi. Gunma er det nordvestligste prefekturet i Kanto, og den nordlige delen av prefekturet består for det meste av fjell mens hoveddelen av befolkninga bor i den sørlige delen av prefekturet mot grensen til Saitama. Klimaet i distriktet er kaldere enn i de nedre delene av Kanto.

Tidligere utgjorde Gunma og Tochigi en provins kjent som Kenu. Denne provinsen ble senere delt opp i Kami-Kenu («Øvre Kenu», Gunma) og Shimo-Kenu («Nedre Kenu», Tochigi). Området blir noen ganger kalt Jomo (上毛, *Jōmō*). I største delen av Japans historie var Gunma kjent som provinsen Kozuke.

## Byer
Det er 12 byer i Gunmaprefekturet:
* An'naka
* Fujioka
* Isesaki
* Kiryu
* Maebashi (administrativt senter)
* Midori
* Numata
* Ota
* Shibukawa
* Takasaki
* Tatebayashi
* Tomioka

## Mindre byer og landsbyer
De følgende småbyene og landsbyene finnes i Gunma:

## Økonomi
Det moderne næringslivet i Gunma inkluderer produksjon av transportutstyr og elektriske artikler. Industriområdene i provinsen finnes først og fremst rundt Maebashi og i den østlige delen mot Tokyo. Mer tradisjonelle næringskilder i Gunma er jordbruk og silke.

## Turisme
Mange steder i Gunma er berømte for sine varme kilder, såkalte «onsen». Andre populære turistmål i området er de mange skistedene.

## Referanser


## Eksterne lenker
* 
* Diverse toglinjer i Gunma
Lomen kirke

**Lomen kirke** (Lomen kyrkje) ligger i bygda Lomen i Vestre Slidre kommune i Innlandet. Den ble innviet 29. juli 1914 og erstattet Lomen stavkirke, der kirkegården var blitt altfor liten.

Arkitekt Holger Sinding-Larsen skal ha tegnet utkast til kirke allerede i 1905, men de endelige tegningene ble utarbeidet av Heinrich Jürgensen, som var utførende arkitekt. Byggverket er oppført i mur og har 200 sitteplasser. Kirken har glassmalerier av Emanuel Vigeland fra 1940.

## Referanser


## Eksterne lenker
* Sigrid Christie, Ola Storsletten, Anne Marta Hoff: Lomen kirke i «Norges kirker» (publisert av NIKU)
* 
* Vestre Slidre kirkelige fellesråd
*
Einangsundet

**Einangsundet** er et smalt sundt midt på Slidrefjorden i Vestre Slidre kommune i Innlandet. Det krysses av Einangsundet bru, som ble bygget i 1963.  Tidligere var det kabelferge her. Ferga var viktig for å flytte folk og dyr over sundet til og fra stølene i Vestfjellet. Kabelen var spent opp mellom to betongtårn, begge står fortsatt. Ferge, kabel og diverse tilbehør er nå på Valdres Folkemuseum på Fagernes.

## Referanser
Tim Cahill

**Timothy Filiga «Tim» Cahill** (født 6. desember 1979) er en australsk fotballspiller som spiller for den indiske klubben Jamshedpur FC.

## Klubbkarriere
Sesongen 2003/04 var Cahill en viktig brikke på Millwall FC, som for første gang spilte seg fram til en FA-cupfinale og en plass i UEFA-cupen. Totalt spilte Cahill 250 kamper for Millwall, og scoret 57 mål. Før sesongen 2004/05 signerte han for Everton FC, der han på 8 sesonger spilte 278 kamper og scoret 68 mål. I juli 2012 kjøpte New York Red Bulls han.

Den 2. februar 2015 meldte Cahill overgang fra New York Red Bulls til den kinesiske klubben Shanghai Greenland FC. I februar 2016 sluttet han her. Så var det noen måneder i Hangzhou Greentown F.C. før han returnerte til hjemlandet og Melbourne City FC.

## Landslagskarriere
Cahill debuterte på  i 2004. Han spilte for Australia under OL i 2004. I landets første kamp under VM i 2006, mot , kom Cahill inn som reserve i annen omgang, da Japan ledet 1–0. To mål av Cahill snudde kampen, og Australia vant til slutt 3–1. Han ble kåret til Årets fotballspiller i Oseania i 2004.

Han ble tatt ut i s tropp til FIFA Confederations Cup 2017 i Russland.

25. juni 2017 fikk han sin 100. landskamp for .

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* 
* 
*
Hans Peter Børresen

**Hans Peter Børresen** (født 29. november 1825, død 23. september 1901) etablerte «The Indian Home Mission to the Santals» (Santalmisjonen) sammen med nordmannen Lars Olsen Skrefsrud. 

Børresen var dansk statsborger, og gift med misjonær Caroline Børresen. Den danske Santalmission er i dag fusjonert med det danske Misjonsselskap til Danmission. Børresen døde i den indiske landsbyen Benagaria i 1901. Sammen med sin kone er han gravlagt like utenfor menighetskirken i Benagaria – der santalmenigheten fortsatt pleier gravstedet.

## Referanser
Dune (roman)

***Dune*** (norsk tittel ***Sand***) er første bok i en serie sciencefictionbøker av forfatteren Frank Herbert. *Dune* blir ofte omtalt som verdens mest solgte science-fiction-roman. 

Boken omhandler de politiske, religiøse og etniske maktfeidene om ressursene på ørkenplaneten Dune, også kjent som Arrakis – det eneste stedet i universet man kan finne krydderet «melange», som er essensiell for oppbyggingen av alle samfunnsformer i det kjente univers. Boken følger hovedpersonen Paul Atreides gjennom hans vekst til manndom og lederskap i en ny og betydelig tørrere verden enn han opprinnelig kom fra. Det rivaliserende familien Harkonnen går snart til angrep på hans familie, og Paul må søke tilflukt hos de ikke alt for positivt innstilte innfødte, hvor han blir kjent som Muad'Dib. 

## Bakgrunn for boken

Etter at Herbert hadde skrevet *The Dragon in the Sea* i 1957 drog han med fly til Florence i Oregon, nord for sanddynene i staten der USAs landbruksdepartement eksperimenterte med gresstyper som kunne stabilisere de ødeleggende sanddynene, sanddyner som kunne «svelge hele byer, tjern, elver, veier.»   Herberts artikkel «They Stopped the Moving Sands» ble aldri fullført (utkastet ble publiserte tiår sendere i «The Road to Dune»), men undersøkelsene han gjorde ga ham interesse for økologi.

Herbert tilbrakte de neste fem årene med å forske, skrive og lage utkast til det som til slutt ville bli romanen *Dune*, og som først ble trykket i magasinet *[[Analog Science Fiction and Fact|Analog]]* mellom 1963 og 1965 som to korte verk, «Dune World» og «The Prophet of Dune». Herbert dediserte sitt arbeid til «de menneskene som arbeider bortenfor ideene, i riket av virkelige materialer – til økologene som arbeider med tørt land, uansett hvor de er, uansett når de er, dette forsøk på forutsigelse er dedisert i ydmykhet og beundring.» Denne versjonen ble utvidet og gjennomarbeidet, og refusert av mer enn tyve forleggere, før den ble trykket av Chilton Books, et lite kjent forlag best kjent for å trykke instruksjonsbøker for bilreparasjoner.

## I ettertid
Herbert skrev fem oppfølgere til *Dune*: *[[Dune Messiah]]*, *[[Children of Dune]]*, *[[God Emperor of Dune]]*, *[[Heretics of Dune]]*, og *[[Chapterhouse: Dune]]*.

Etter Herberts død har hans sønn Brian Herbert i samarbeid med forfatteren Kevin Anderson skrevet flere oppfølgere til den opprinnelige bokserien.

Filmen *[[Dune (film)|Dune]]* (1984) var regissert av David Lynch. Videospillet *[[Dune (videospill)|Dune]]* ble lansert i 1992. 

Tv-serien *Dune* (2000) hadde William Hurt i hovedrollen, og var på 3 episoder. I 2021 hadde filmen *[[Dune (2021)|Dune]]* premiere, den første av to langfilmer basert på boken, regissert av Denis Villeneuve.

## Dune på norsk
Første bok (Dune) er oversatt til norsk av Torstein Bugge Høverstad under tittelen *Sand* (Del 1 & Del 2).

## Referanser

## Eksterne lenker
*
Maebashi

**Maebashi** (japansk: 前橋市 &ndash; *Maebashi-shi*) er administrativt sentrum i Gunma prefektur, Japan.

Byen ble grunnlagt 1. april 1892. 5. desember 2004 ble Ogo, Kasukawa og Miyagi slått sammen med byen.

I 1999 var Maebashi arrangørby for IAAFs innendørs-VM i friidrett.
## Referanser

## Eksterne lenker
*
Danmission

**Danmission** ble etablert 1. januar 2000 ved fusjon av Dansk Santalmission (stifter Hans Peter Børresen) og Det Danske Missionsselskab (forkortet DMS). Danmission er dermed det yngste danske misjonsselskap og samtidig den misjonsorganisasjonen i Danmark som har lengst historie.

## Eksterne lenker
*
Ogo (Gunma)

**&#332;go** (&#22823;&#32993;&#30010;; *&#332;gomachi*) var en småby i distriktet Seta i Gunma prefektur, Japan. 5. desember, 2004 ble byen innlemmet i Maebashi. I 2003 hadde Ogo et folketall på 17.048, en befolkningstetthet på 862,75 innbyggere per km², og det totale arealet til byen var på 19,76 km².

## Eksterne lenker
* offisiell hjemmeside for Maebashi by (på japansk)
Tōhokuregionen

**Tōhokuregionen** (japansk: 東北地方 &ndash; *Tōhoku-chihō*) er en geografisk region på Honshu, Japan. Navnet betyr "nordøst" på japansk, og regionen utgjør den nordøstlige delen av øya Honshu. Området er også kjent som *Michinoku* (みちのく).

Regionen består av seks prefektur:
Akita, Aomori, Fukushima, Iwate, Miyagi og Yamagata.

## Geografi
### Byer og tettsteder
* Aizu
* Akita
* Aomori
* Fukushima
* Hachinohe
* Hiraizumi
* Hirosaki
* Iwaki
* Kakunodate
* Koriyama
* Misawa
* Misawa Air Base
* Morioka
* Sendai
* Shingo
* Yamagata

### Fjell, innsjøer, elver
* Mount Bandai
* Three Mountains of Dewa
* Hakkōda Mountains
* Mount Hayachine
* Mount Iwaki
* Lake Tazawa
* Lake Towada
* Kitakami River
* Oirase River
* Matsushima Bay
* Mount Osore
* Sanriku Coastline

### Parker
* Bandai-Asahi National Park
* Miss Veedol-stranden
* Rikuchu Kaigan National Park
* Towada-Hachimantai National Park
## Referanser
Mine

**Miner** er eksplosiver som utløses av en tredjepart, som et menneske, et kjøretøy eller et fartøy uten at den som har plassert minen må foreta seg noe. Miner skiller seg dermed fra de fleste andre kategorier av militære våpen der brukeren av våpenet foretar en bevisst vurdering av situasjonen før våpenet tas i bruk. 

## Landminer

Landminer kan være antipersonellmine, stridsvognmine, eller sektormine. Personellminer ble totalforbudt i 1997 på grunn av de skadene som sivile ble utsatt for. Koalisjonen av frivillige organisasjoner som jobbet for dette forbudet (ICBL), mottok i 1997 Nobels fredspris for arbeidet. Personellminer er aktive i flere tiår etter de er utplassert, og eksperter har registrert 473 000 nålevende ofre for landminer. 156 stater har sluttet seg til forbudet mot personellminer. 

Det finnes ikke noe tilsvarende forbud mot kjøretøyminer selv om også disse utgjør en trussel mot sivile lenge etter at krigshandlingene er over. De siste årene har sett en økning i bruken av improviserte eksplosive innretninger (Improvised Explosive Devices – IED), særlig i Afghanistan og Irak. Varianter av slike som er laget for å utløses uforvarende av personer, regnes som personellminer, og er forbudt etter internasjonal lov.

## Sjøminer

Sjøminer kan kategoriseres ut fra hva som utløser dem. Den eldste typen er berøringsmine (hornmine) som ble ankret opp like under havoverflaten. I dag finnes miner som blir utløst av lyd (akustiske miner), endring i magnetfelt, eller trykkforandringer. Fordi hvert fartøy sender ut sin spesielle lyd eller magnetfelt (akustisk eller magnetisk signatur), kan en ved hjelp av elektronikk programmere en mine til å gjenkjenne et bestemt fartøy eller fartøystype.

Sjøminer blir brukt til å blokkere eller stenge av havner og kystlinjer ved å sperre veien for skip eller undervannsbåter.

## Se også
*Minekonvensjonen
*Minerydding
Bot (andre betydninger)

**Bot** har flere betydninger:

* Bot, en straffemetode
* Pønitens, soning av synd
* Botens sakrament, sakrament i den katolske kirke
* Bot (dataprogram), et dataverktøy som gjør en oppgave automatisk

## Se også
* Mannebot, straff fra middelalderens Norge
Jan Koller

**Jan Koller** (født 1973) er en tsjekkisk tidligere fotballspiller. Han spilte spiss for . På seniornivå spilte han for klubbene Sparta Praha, Lokeren, Anderlecht, Borussia Dortmund, Monaco, Nürnberg, Krylya Sovetov og Cannes.

Han er tidenes toppscorer for Tsjekkia, med 55 mål (per 1. desember 2012).

Koller er 2,02 meter høy og hadde en vekt på over 100 kilo.

## Referanser


## Eksterne lenker
*
Akita (prefektur)

:*Se [[Akita]] for andre betydninger av ordet.*

**Akita prefektur** (japansk: 秋田県 &ndash; *Akita-ken*) ligger i Tohokuregionen i det nordøstlige Japan. Administrativt sentrum i prefekturet er byen Akita.

## Geografi
Prefekturet ligger på den nordøstlige delen av øya Honshu og grenser i vest til Japanhavet, i nord til Aomori prefektur, Iwate prefektur i øst, Miyagi prefektur i sørøst, og Yamagata prefektur i sør.

Selve prefekturet er rektangulært formet og er om lag 181 km langt fra nord til sør og 111 km bredt fra øst til vest. Oufjellene utgjør de østlige grensetraktene i prefekturet, og Dewafjellene går parallelt med disse opp gjennom midten av Akita. Som store deler av det nordlige Japan er vinteren kald i Akita, spesielt på innlandet.

### Større byer
Det finnes 13 større byer i Akita:
* Akita (administrativt sentrum)
* Daisen
* Katagami
* Kazuno
* Kitaakita
* Nikaho
* Noshiro
* Oga
* Odate
* Senboku
* Yokote
* Yurihonjo
* Yuzawa

### Mindre byer og landsbyer

Dette er de mindre byene og landsbyene i hvert distrikt:

## Økonomi
Som mesteparten av Tōhokuregionen så er økonomien dominert av de tradisjonelle industriene som jordbruk, fiskeri og skogbruk. Dette har ført til at mange unge mennesker velger å flytte fra området og til større byer som Tokyo.

## Turisme
Ved Tazawasjøen finnes det en rekke steder med varme kilder – såkalte onsen. I tillegg arrangeres det hvert år mange folkefester – såkalte matsuri.

Byen Kakunodate er berømt for sine velbevarte gamle samuraihus. Her finnes Aoyagihuset som var hjemmet til Odano Naotake, illustratøren til den første moderne japanske oversikt over menneskets anatomi. Idag finnes det et museum og et galleri for medisinske illustrasjoner og tradisjonelt håndverk i bygget.

## Referanser


## Eksterne lenker
*
Den danske Santalmission

**Den danske Santalmission** ble etablert av Hans Peter Børresen. Sammen med nordmannen Lars Olsen Skrefsrud bygde Børresen opp en omfattende misjon i santalenes kjerneområde, den nåværende indiske delstaten Jharkhand. I 2000 gikk Den danske Santalmission sammen med Det danske Missionselskab – og etablerte Danmission.
Northern Evangelical Lutheran Church

**Northern Evangelical Lutheran Church** (NELC) omfatter ca.  santaler, bengaler og boroer/bodoer i de indiske delstatene Jharkhand, Bihar, Bengal og Assam. Kirkens hovedadministrasjon ligger i Dumka, Jharkhand. En rekke kirkemedlemmer finnes også i Bangladesh. Disse er organisert i BNELC. Misjonskirken ble etablert av nordmannen Lars Olsen Skrefsrud og dansken Hans Peter Børresen – begge tilknyttet Santalmisjonen.

Kirken har utgangspunkt i The Indian Home Mission to the Santals.
Portobelo

**Portobelo** (tidligere **Puerto Bello**) er en havneby i Colón-provinsen i Panama. Den har 2&nbsp;820 innbyggere og har en dyp, naturlig havn.

## Historie
Byen ble grunnlagt i 1597 og frem til 1700-tallet var det en viktig havn for eksport av blant annet sølv. I 1668 ledet piraten Henry Morgan 450 privateerer et angrep mot byen, som på den tiden var svært godt befestet. Han beleiret byen i to uker og ranet til seg alt han kunne av verdisaker.

Den 21. november 1739 ble byen igjen angrepet, denne gangen av en britisk flåte under kommando av admiral Edward Vernon. Angrepet viste hvor sårbare de spanske handelsrutinene var, og førte til forandringer i måten de ble gjennomført. Spanjolene forandret nå taktikk, og gikk fra større flåter som besøkte få havner til mindre flåter som var fleksible og besøkte en videre spekter av havner. De gikk også nå rundt Kapp Horn for å handle i havner på vestkysten. Angrepet ødela Portobelos økonomi, noe som ikke skulle forandre seg før byggingen av Panamakanalen.

## Verdensarv

I 1980 ble Fort San Lorenzo i Portobelo oppført på UNESCOs Verdensarvliste.

## Turisme
15 kilometer nordøst for Portobelo ligger øya Isla Grande som er et turistmål med gode surfeforhold.
Instrument

Et **instrument** (fra latin *instrumentum*) er et konkret eller abstrakt verktøy en bruker for å se, måle eller produsere noe. Som regel fungerer et instrument som et mellomledd og et middel for å oppnå noe man ellers vanskelig kunne fått til. Dermed kan et instrument sies å være noe som forenkler en vanskelig oppgave, eller noe som muliggjør noe som ellers ville vært umulig. 

Ordet instrument kan bli brukt om mange ting på norsk:
*Et **[[musikkinstrument]]** blir brukt til å lage musikk.
*Et **[[måleinstrument]]** produserer forskjellige mål, enten i vekt, lengde, volum, barometrisk press, etc.
***[[Instrumentering]]** i industrien går ut på automatisering av prosess-, regulerings- og kontrollsystem.
***Torturinstrument** er verktøy som blir brukte til å påføre andre smerte ved tortur
***Kirurgiske instrument** er verktøy som blir brukte i kirurgien
*Abstrakte betydninger som f.eks. *lovgiving er et godt *'instrument** for å få bukt med kriminalitet''
* Økonomisk **instrument''' om fond, lån, hedge-fond, aksjefond, diamanter, gull, osv.
Wilhelm Braune

**Wilhelm Braune** (født 20. februar 1850 ved Liebenwerda, død 10. november 1926 i Heidelberg) var en tysk germanist. Han studerte ved universitetet i Leipzig 1869&ndash;74, mottok et ekstraordinært professorat 1877 og virket som professor i tysk språk og litteratur i Gießen fra 1880. Sammen med Hermann Paul utga han «Beiträge zur Geschichte der deutschen Sprache und Literatur».

## Verker
* *Untersuchungen über Heinrich von Veldeke* (1873)
* *Zur Kenntnis des Fränkischen und zur hochdeutschen Lautverschiebung* (1874)
* *Über die Quantität der althochdeutschen Endsilben* (1875)
* *Althochdeutsche Lesebuch* (1881)
* *Gotische Grammatik* (1882)

## Referanser


## Kilder
* Meyers Konversations-Lexikon, 4. utgave (1888&ndash;90)

## Eksterne lenker
*
The Aviator

***The Aviator*** er en amerikansk biografisk film fra 2004 i regi av Martin Scorsese. Den handler om Howard Hughes' liv.

## Om filmen

* *The Aviator* ble nominert til seks Golden Globe og vant tre:
** Beste film – Drama, 
** Beste skuespiller – Drama (Leonardo DiCaprio)
** Beste originalmusikk (Howard Shore). 

**The Aviator* var Oscarnominert i elleve kategorier og den vant fem, blant andre  «beste kvinnelige birolle» til Cate Blanchett for rollen som Katharine Hepburn.

## Rolleliste
*Leonardo DiCaprio – Howard Hughes
*Cate Blanchett – Katharine Hepburn
*Kate Beckinsale – Ava Gardner
*John C. Reilly – Noah Dietrich
*Alec Baldwin – Juan Trippe
*Alan Alda – Senator Ralph Owen Brewster
*Ian Holm – Professor Fitz
*Danny Huston – Jack Frye
*Gwen Stefani – Jean Harlow
*Jude Law – Errol Flynn
*Adam Scott – Johnny Meyer
*Willem Dafoe – Roland Sweet
*Kelli Garner – Faith Domergue
*Brent Spiner – Robert E. Gross

## Eksterne lenker
* 
*
Adolf Noreen

**Adolf Gotthard Noreen** (1854–1925) var en svensk språkforsker. Han ble student i Uppsala 1871, dr. philos. 1877, dosent samme år, og professor i nordiske språk ved universitetet i Uppsala 1887. Fra 1919 var han medlem av Svenska Akademien. Han var far til språkforskeren Erik Noreen.

Som forfatter utøvet Noreen en flersidig og i flere henseender banebrytende virksomhet. Til å begynne med viet han seg til studiet av svenske dialekter, som av ham for første gang ble behandlet ved hjelp av den nyere språkvitenskapens historiske og fonetiske hjelpemidler. Senere behandlet han oldspråkenes lydforhold i flere verker, særlig gjennom sine lærebøker. Den overveiende del av Noreens forfatterskap omhandler imidlertid nyere svensk språk. Som ordfører i Rättstavningssällskapet gikk han inn for forandringer av stavemåten i svensk.

## Verker
* *Fryksdalsmålets ljudlära* (1877)
* *Dalbymålet* (1879)
* *Fårömålet* (1879)
* *‘Sam. Columbus’ En svensk ordeskötsel* (med G. Stjernström 1881)
* *Svensk språklära* (med E. Schwartz 1881)
* *Dalmålen* (1881&ndash;83)
* *Altislandische und altnorwegische Grammatik* (1884) http://www.ling.upenn.edu/~kurisuto/germanic/oi_noreen_about.html
* *Utkast til föreläsningar i urgermansk ljudlära med huvudsakligt avseende på de nordiska språken* (1888&ndash;90)
* *Geschichte der germanischen Philologie* (1891)
* *Valda stycken af svenska författare 1526&ndash;1732* (med E. Meyer, 1893)
* *Altschwedisches Lesebuch* (1892&ndash;94)
* *Spridda studier* (1895)
* *Altschwedische Grammatik mit Einschluss des Altgutnischen* (1897) http://www.ling.upenn.edu/~kurisuto/germanic/oswed_noreen_about.html
* *Vårt språk* (1904&ndash;24)

## Referanser


## Kilder
* *[[Nordisk familjebok]]. Uggleupplagan* https://runeberg.org/nfbs/0745.html

## Eksterne lenker
* Adolf Noreen-sällskapet
* Forfatterpresentasjon ved Prosjekt Runeberg
Tomáš Rosický

**Tomáš Rosický** (født 4. oktober 1980 i Praha) er en tsjekkisk tidligere fotballspiller.

## Klubbkarrieren
Rosický startet karrieren hos Sparta Praha i 1998. Med klubben vant han tre ligamesterskap. I 2001 gikk han til Borussia Dortmund, og hjalp klubben til en Bundesligatittel i 2002, og kom til UEFA-cupfinalen (der Dortmund tapte 3-2 for Feyenoord) samme sesong. I alt spilte han nesten 150 Bundesliga-kamper for Dortmund, og 23 kamper i Mesterligaen og UEFA-cupen.

23. mai 2006, bekreftet Arsenal at de hadde sikret seg Rosickýs underskrift.

20. desember 2017 la han opp som fotballspiller.

## Landslagskarrieren
Rosický debuterte på  23. februar 2000 mot Irland, bare 19 år gammel. Han spilte i EM 2000 og EM 2004, og var med på å sikre Tsjekkia en plass i sluttspillet i VM 2006. Han scoret blant annet vinnermålet i den andre kampen i playoff-oppgjøret mot .

Mandag den 12. juni 2006, i Tsjekkias første VM-kamp mot , scoret han to mål, det første på et langskudd fra nesten 30 meter.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Liberec

**Liberec** (; tysk Reichenberg, romani: *Libertsis*) er en by i regionen Liberec i Böhmen i Tsjekkia ved elven Neisse. Byen ligger helt nord i landet, rundt 90 km nordøst for Praha, nær grensen til både Polen og Tyskland, og er den sjette største byen i Tsjekkia med litt over 100&nbsp;000 innbyggere. Byen har universitet og opera, samt en teknisk høyskole.

Byen, under det tyske navnet Reichenberg, ble allerede på 1300-tallet kjent som den første sudettyske by. Rett nord for Liberec ligger Grabštejn slott fra 1200-tallet.

Liberec har en tekstil- og maskinindustri, blant annet en av Škodas bilfabrikker og en teknisk høyskole. Byen er også et sentrum for papir–, maskin– og skotøyindustri.

I samband med den nazistiske annekteringen av områder i Tsjekkoslovakia ble Liberec hovedstad i Sudetenland med Konrad Henlein som gauleiter. Da andre verdenskrig var over i 1945 ble den tysktalende befolkningen i disse områdene utsatt for en av de mest omfattende blodige etniske rensinger som har funnet sted i nyere europeisk historie. Nærmere 2,5 millioner tyskere ble fordrevet fra Tsjekkoslovakia. Denne brutale utrensningen skjedde etter ordre av Tsjekkoslovakias president, Edvard Beneš, som hadde kommet tilbake fra eksil i London, med støtte fra de allierte seiersmakter.

Byen var arrangør av Ski-VM 2009. Liberecs omegn har mange vintersportssteder.

## Transport

Liberec er forbunnet med nabobyen Jablonec nad Nisou 12 kilometer sørøst med en meterspor trikkelinje. I tillegg finnes det en standardspor trikkelinje i bysentrum.

## Referanser


## Eksterne lenker
*